અમદાવાદના રીવરફ્રન્ટની ભરી રાખવા માટે નર્મદાનું જે પાણી ગામડાઓની જમીન અને લોકોને મળવુ જોઈતુ હતું, તે માત્ર દેખાડો કરવા માટે અમદાવાદના રીવરફ્રન્ટમાં વેડફી નાખવામાં આવ્યુ, વિદેશથી આવતા મહેમાનોને ખબર ન્હોતી કે અમદાવાદનો રીવરફ્રન્ટ સોહામણો લાગે છે, તે અનેક ખેડુતોના નિસાસા અને ગામડાઓની તરસનું પરિણામ છે, મધ્યપ્રદેશમાંથી પાણીનો પ્રવાહ ઘટી રહ્યો છે, તેની ગુજરાત સરકાર અને વિજય રૂપાણીને ખબર ન્હોતી તેવુ નથી, મધ્યપ્રદેશ તરફથી આવી રહેલુ પાણી ઘટી રહ્યુ છે, તેવુ તેમના જ અધિકારીએ છ મહિના પહેલા કહ્યુ હતું, પણ વિધાનસભાની ચુંટણી માથા ઉપર હતી, જેના કારણે દેખાડા કરવાના તમામ કાર્યક્રમો માટે નર્મદા ડેમમાંથી પાણી છોડયા કર્યુ તેનું આ પરિણામ છે. . જે આદર્શ ગુજરાત અને સલામત ગુજરાતની આપણે વાત કરીએ છીએ, તે જ ગુજરાતમાં નર્મદાની કેનાલ ઉપર પાણી ચોરી અટકાવવા માટે આપણે પોલીસનો પહેરો મુકવો પડે અથવા જે રાજયના ખેડુતનો પોતાના સુકાઈ રહેલા પાક માટે પાણી ચોરી કરવી પડે તે સ્થિતિ બંન્ને તરફથી કમનસીબ છે, વિજય રૂપાણીએ કહ્યુ પાણી નથી, તમે ઉનાળુ પાક લેતા નથી, હજી ઉનાળો આવ્યો નથી, હજી તો શિયાળો ચાલી રહ્યો છે.